b'\n_START_ARTICLE_\nOinopion\n_START_PARAGRAPH_\nOinopion (muinaiskreikaksi \xce\x9f\xe1\xbc\xb0\xce\xbd\xce\xbf\xcf\x80\xce\xaf\xcf\x89\xce\xbd) oli kreikkalaisessa mytologiassa Dionysoksen \xe2\x80\x93 joidenkin l\xc3\xa4hteiden mukaan Theseuksen ja Ariadnen poika. H\xc3\xa4n oli Khioksen myyttinen hallitsija, jonka kerrottiin tuoden viinintekotaidon saarelle. Puolisonsa nymfi Heliken kanssa heill\xc3\xa4 oli tyt\xc3\xa4r Merope, johon Orion rakastui. Humaltuneena h\xc3\xa4nelle tarjoillusta viinist\xc3\xa4 h\xc3\xa4n yritti maata Meropen v\xc3\xa4kisin, jolloin Oinopion puhkaisi kostoksi Orionin silm\xc3\xa4t t\xc3\xa4m\xc3\xa4n nukahdettua ja karkotti pois saarelta._NEWLINE_Auringon parannettua my\xc3\xb6hemmin Orionin sokeuden t\xc3\xa4m\xc3\xa4 ryht\xc3\xa4si kiireesti takaisin Khiokseen tarkoituksenaan kostaa Oinopionille, mutta saaren asukkaat k\xc3\xa4tkiv\xc3\xa4t t\xc3\xa4m\xc3\xa4n maan alle. Oinopionin hauta oli n\xc3\xa4ht\xc3\xa4viss\xc3\xa4 Khioksella viel\xc3\xa4 Pausaniaan aikana.'